בין "הנשים שמעצבות את פניה של ישראל" בחרו בעיתון בעו"ד קורל אבירם - הלוביסטית של פיליפ מוריס • 8,000 בני אדם מתים בישראל בשנה כתוצאה מעישון • לצד הלוביסטית ישתתפו רעיית הנשיא והשרה פנינה תמנו שטה • פרופ חגי לוין: "מקורו של קשר זה הוא בכסף מזוהם לפרסומות. מעשנים עלינו מהמקפצה"
בין נשות חינוך, מנכ"ליות של עמותות, שרה בממשלה ואף רעיית הנשיא – "ידיעות אחרונות" ו"לאשה" החליטו להזמין לכנס "הנשים של המדינה" את עו"ד קורל אבירם, הלוביסטית הביתית של חברת הטבק "פיליפ מוריס". יממה אחרי שהכנסת התקפלה מול בעלי העיתונים וחברות הטבק, מדובר בהוכחה לקשר ההדוק בין ידיעות אחרונות לחברת הסיגריות, שידועה גם כמפרסמת גדולה בעיתון.  עו"ד אבירם עובדת בפיליפ מוריס משנת 2016 ובעברה עבדה עם ח"כ חיים כץ. בתפקידה הנוכחי היא מייצגת את האינטרסים של יצרנית הסיגריות מול בכירים בממשלה ובכנסת, המנסה להגדיל את רווחיה ולמנוע רגולציה שתפגע בה. השתתפות נציגת חברות טבק בכנס מסוג כזה היא חריגה. נציגי חברות טבק מוחרמים בכנסים הנוגעים לנושאי בריאות וזכויות אדם בשל העובדה הפשוטה שהן אחראיות למותם של 8,000 אזרחים ואזרחיות בשנה רק בישראל. או כפי שנכתב ב-ynet בתיאור הכנס: "הנשים שמעצבות את פניה של ישראל".   A post shared by Ran Melamed (@ran.melamed61) "יום אחרי שהכנסת פעלה לפשרה עקב לחץ של ידיעות אחרונות ודחתה את ביטול החרגת העיתונות מאיסור פרסום מוצרי טבק, מפורסם באותו עיתון כי אחת מנבחרות "הנשים של המדינה" היא עובדת של חברת הטבק פיליפ מוריס. יש יותר ציניות מזה?" זעמה ד"ר יעל בר-זאב, יו"ר החברה הרפואית למניעה ולגמילה מעישון. פרופ חגי לוין יו"ר איגוד רופאי בריאות הציבור מסר ל"שקוף" כי "הזמנת נציגת חברת טבק כדמות להשראה לוועידה לרגל יום האישה הבינלאומי מבהירה כי מעשנים עלינו מהמקפצה. ליקוי המאורות מעיד על הקשר החולני והמסוכן בין העיתונות לחברות הטבק בישראל. מקורו של קשר זה הוא בכסף מזוהם לפרסומות ולחסויות הקונה את בעלי העיתונים". חברת פיליפ מוריס איננה מקדמת זכויות נשים, אלא אחראית למותם של עשרות, אם לא מאות אלפי נשים בישראל מאז שנכנסה לשוק הישראלי בשנות ה-80. כניסת דוברת בשמם לכנס של ידיעות אחרונות מהווה הוכחה ניצחת למה שטענתי אתמול כלפי המו"ל נוני מוזס וההנהלה שתחתיו: תקציבי הפרסום של חברות הטבק מנעו לאורך 30 השנים האחרונות את קיומו של קמפיין אמיתי, מתמשך ועמוק נגד אויב בריאות הציבור המר ביותר של אזרחיות ואזרחי ישראל – חברות הטבק.  העובדה ש"ידיעות אחרונות" הזמינו לוועידת הנשים כדוברת את מנהלת הרגולציה בחברת פיליפ מוריס, חברה האחראית למוות של מליוני אנשים מזעזעת.העובדה שהם מפרסמים את זה במודעה חמורה יותר.פניתי ל"ידיעות אחרונות" לבטל את השתתפותה ואת הפירסום.אני קורא למשתתפות ולכל הנשים להחרים את הוועידה. לעת עתה לא ידוע אם מי מהמוזמנות לכנס מיודעות לגבי הגעת הדוברת מחברת פיליפ מוריס. אך לפי הפרסום ישתתפו לצדה אשת נשיא המדינה מיכל הרצוג. נזכיר כי דודתו של הרצוכ סוזי אבן ז"ל היא הנשיאה המייסדת של האגודה למלחמה בסרטן, מי שרתמה את את כל נשיאי ישראל למבצע "הקש בדלת". עוד משתתפת היא שרת העלייה והקליטה פנינה תמנו שטה. יצויין כי ב"העין השביעית" פורסם באוגוסט האחרון כי משרד הקליטה והסוכנות היהודית יממנו כנס של "ידיעות אחרונות" בחצי מיליון שקל. עוד מששתפות: עיתונאית דמורקTV לוסי אהריש, יו"ר נעמת חגית פאר, תמר שוורץ מעמותת "רוח נשית", מזכ"לית הסתדרות המורים יפה בן דוד ועוד.   בכנס הקודם בחרה קבוצת "ידיעות אחרונות" לקרוא לראיון עם אחת המשתתפות בכנס לכבוד יום האישה בשם "המצילה", פארמדיקיות של מד"א שסיפרה כיצד פועלה הציל חיים. בהשוואה לכך, מעניין יהיה לדמיין איזו כותרת היו מעניקים לראיון עם מי שמקדמת בכל כוחה עישון סיגריות בישראל. מפיליפ מוריס נמסר בתגובה: "עו"ד קורל אבירם היא מנהלת הרגולציה והאחריות התאגידית של חברת פיליפ מוריס, המדובר בתפקיד חשוב הנושא עימו אחריות רבה. לצערינו בחרת לתקוף את עו"ד קורל אבירם באופן אישי, זאת ככל הנראה מתוך כוונה לאיים עליה ולפגוע בה כאישה, ובכך לגרום לה לסגת מכוונתה להציג את הפעולות החשובות שעושה פיליפ מוריס בתחום השיוויון המגדרי. אנו דוחים בשאת נפש את ההתנהגות המיזוגנית שהפגנת ודורשים ממך להסיר מיידית כל ביטוי הפוגע בעו"ד קורל אבירם". 